**Р Е Ш Е Н И Е № ПВ-8-П/2016г.**

Процедурата по реда на глава шеста от *Закона за опазване на околната среда* за инвестиционно предложение: **„Водовземане на минерална вода от КЕИ „Банчето Миромир“ от НВМ Хисаря, към лечебно заведение“** в ПИ 1031, кв. 33, гр. Хисаря, Община Хисаря е започнала с внасяне в РИОСВ–Пловдив на уведомление с вх. № ОВОС-138/02.02.2016г. от Възложителя „Пловдивстройресурс“ АД.

Предвид изискването на чл. 4а от Наредбата за ОВОС, уведомлението за горецитираното инвестиционно предложение e изпратено за становище до Басейнова Дирекция „Източнобеломорски район“ (БД ИБР-Пловдив). С писмо изх. № КД-04-59/24.02.2016г. БДИБР-Пловдив изразява становище, че съгласно „регистъра на ресурсите на минерални води – изключителна държавна собственост по находища и водовземни съоръжения“ на МОСВ, КЕИ „Банчето Миромир“ от находище „Хисаря“ - №93 от Приложение №2 към чл. 14, т.2 от *Закона за водите*, не разполагасъс свободни ресурси от минерална вода. Копие на писмото на БДИБР-Пловдив е изпратено на възложителя на инвестиционното предложение.

На основание чл.5, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС, ПМС №59/2003г.), с писмо изх. № ОВОС-138/18.02.2016г., Възложителят е информиран за следното:

Инвестиционно предложение попада в обхвата на т.10, буква „б” от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Дадени са указания за необходимите действия, които възложителят следва да предприеме за провеждане на процедурата.

* Да се представи копие от уведомлението до кмета на Община Хисаря, както и доказателство за уведомяване на засегнатото население за ИП чрез средствата за масово осведомяване и/или по друг подходящ начин.
* Да се представи писмено искане по образец с приложена към него подробно разработена информацияв съответствиес Приложение № 2към чл. 6 от Наредбата за ОВОС /в един екземпляр на хартиен и един екземпляра на цифров носител/.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по Приложение № 2.
* Да заплати такса /500 лв./, съгласно чл.1, ал.5, т.1 от Тарифа за таксите, събирани в системата на МОСВ /ДВ бр.5 от 2016г./.

С цитираното по горе писмо възложителят е информиран, че Инвестиционното предложение попада в обхвата на чл.2, ал.1, т.1 от *Наредбата за ОС* и подлежи на процедура по оценка за съвместимост с предмета и целите на опазване на най-близката защитена зона BG0002054 „Средна Гора”.За да се извърши оценката, следва да се представи информация на хартиен и цифров носител, съобразена с изискванията на чл. 10 от *Наредбата за ОС.*

С писмо до РИОСВ-Пловдив с вх. № ОВОС-138/02.03.2016г. „Пловдивстройресурс“ АД уведомява РИОСВ-Пловдив, че преустройство на съществуващата почивна база в лечебно заведение, ще бъде планирано и осъществено, при условие, че дружеството получи разрешително за водовземане от каптаж „Банчето Миромир“ от НВМ Хисаря. Към момента не са подготвени необходимите инвестиционни проекти по отношение на реконструкцията на съществуващата почивна база в балнеолечебница (лечебно заведение).

Писмо с вх. № ОВОС-138/02.03.2016г., приемаме като отказ от страна на възложителя от преустройство на съществуваща почивна база в лечебно заведение, което съгласно чл. 56, ал. 1 от Административно процесуалния кодекс води до прекратяване на производството, по искане на страната, по чиято инициатива то е започнало.

Въз основа на изложените по-горе фактически обстоятелства и на основание чл. 56, ал. 1 от Административно процесуалния кодекс,

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:**

**„Водовземане на минерална вода от КЕИ „Банчето Миромир“ от НВМ Хисаря, към лечебно заведение“** в ПИ 1031, кв. 33, гр. Хисаря, Община Хисаря, с възложител „Пловдивстройресурс“ АД.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 14.03.2016г.**

*Директор на РИОСВ - Пловдив*